
ПРАВИЛА
ЗА РАБОТА И ОБУЧЕНИЕ
В ЕЛЕКТРОННА СРЕДА ОТ РАЗСТОЯНИЕ
приет от Педагогическия съвет на проведено заседание с Протокол № 1/ 15.09.2025 г.
и съгласувани с Обществения съвет



ОБЩИ ПОЛОЖЕНИЯ
Настоящите правила регламентират дейностите свързани с работата и обучението на всички участници в образователния процес в ПГТО „Дочо Михайлов“ в електронна среда от разстояние:
1. Общи положения
2. Дефиниции
3. Задължения на ръководството на училището
4. Задължения на учителите
5. Задължения на учениците
6. Задължения на родителя
ГЛАВА I - ОБЩИ ПОЛОЖЕНИЯ
Обучението в електронна среда от разстояние в ПГТО „Дочо Михайлов за учебната 2025/2026 година се извършва посредством образователната платформа Classroom, избрана и гласувана с решение на Педагогически съвет с Протокол № 1/15.09.2025 г.
За осъществяване на своите дейности и комуникация между учители, родители и ученици, училището използва електронен дневник .
Учениците в училището се обучават в дневна, присъствена форма. При извънредни обстоятелства, когато присъствения образователен процес в училището бъде преустановен - за отделен ученик, за отделна паралелка или за цялото училище, обучението на учениците се осъществява, доколкото и ако е възможно в електронна среда чрез използване на средствата на информационните и комуникационните средства.
Училището предоставя съпътстваща обща подкрепа в хода на учебната година под формата на консултации и допълнително обучение по отделни учебни предмети. Консултациите и допълнителното обучение за преодоляване на образователни дефицити, в зависимост от конкретния случай, класа, техническите и технологичните възможности, може да се осъществяват и в електронна среда от разстояние като се използват възможностите на образователна платформа Classroom и функционалност на домейна на МОН – edu.mon.bg. На общо основание на всички нуждаещи се ученици може да се оказва психологическа подкрепа, в т.ч. и от разстояние в електронна среда от училищните психолози.
ГЛАВА II - ДЕФИНИЦИИ
ОРЕС – „Обучение от разстояние в електронна среда" е обучение, което се осъществява чрез използване на средствата на информационните и комуникационни технологии, тъй като обучаващият и обучаемите не се намират физически на едно и също място.
СИНХРОННО - синхронно обучение от разстояние в електронна среда, при което обучаемият и обучаващите взаимодействат в реално време, едновременно присъствено, чрез визуален контакт през електронна платформа. Дистанционните учебни часове включват синхронен урок и синхронно взаимодействие на учителя с ученика. Текущата обратна връзка за резултатите от обучението и текущото оценяване се осъществяват при синхронно взаимодействие на учителя с ученика от разстояние в електронна среда индивидуално или в група. При синхронно обучение от разстояние в електронна среда дистанционните учебни часове следват утвърденото седмично разписание. Продължителността на дистанционния учебния час за всички видове подготовка при синхронно обучение от разстояние в електронна среда не може да надвишава:
1. двадесет минути - в началния етап;
2. тридесет минути - в прогимназиалния етап;
3. четиридесет  минути в гимназиален етап
АСИНХРОННО- При асинхронно обучение от разстояние в електронна среда, учениците получават задачи от преподавателите си и изпълняват тези задачи в избрано от тях време. Тези задачи могат да включват наблюдение и анализ на видео материал, извършване на проучване по дадена тема, проектно-базирани или проблемно-базирани задачи и др.
ОБРАЗОВАТЕЛНА ПЛАТФОРМА MICROSOFT TEAMS - Microsoft 365 е внедрена в училището, като всички учители и ученици разполагат с индивидуално потребителско име и парола. Платформата позволява използване на пространство за организиране, съхраняване и споделяне на файлове, възможност за онлайн създаване, редактиране и споделяне на Word, Excel, PowerPoint и OneNote документи, вариант за дистанционно обучение и изпитване и лицензирани софтуери. Microsoft Teams осигурява съвременна и модерна виртуална класна стая. Учителите могат да създават и оценяват онлайн тестове, след което да дават обратна връзка и бележки на своите ученици. Всички могат да създават интерактивни презентации и отчети, да обменят информация и идеи, да работят съвместно по проекти и много други. Платформата позволява дистанционно обучение. Учителите могат да изнасят уроци на живо онлайн, да показват презентации и да споделят екрана на своя компютър, а учениците да виждат през техните устройства. Всички могат да участват в урока чрез гласово общуване или чат.
[bookmark: _GoBack]ГЛАВА III - ЗАДЪЛЖЕНИЯ НА РЪКОВОДСТВОТО НА УЧИЛИЩЕТО
1	.Организира цялостния процес по преминаване на обучение в електронна среда; осигурява подкрепа за учителите; осигурява навременна и ясна информация за учениците и родителите; наблюдава и анализира процеса с цел неговото подобряване; осигурява заместващи учители при нужда и др.
ГЛАВА IV - ЗАДЪЛЖЕНИЯ НА УЧИТЕЛИТЕ
1. При превключване от присъствено обучение в обучение от разстояние в електронна среда организирането и провеждането му от страна на учителите е в рамките на уговорената продължителност на работното време, като при нормална продължителност на работното време за отчитане на деня като работен учителят трябва да има поне 5 астрономически часа работа, свързана с осъществяване на обучението, или поне 25 астрономически часа седмично (5 часа среднодневно) при работна седмица от 5 работни дни.
2. Учителят спазва продължителността на електронния учебен час – 40 минути за гимназиален етап.
3. При преминаване в режим на ОРЕС класният ръководител информира учениците и родителите от класа си за разписанието на часовете при обучението в дистанционен режим и за цялостната организация на ОРЕС.
4. При преминаване в режим на ОРЕС учителят информира учениците и родителите в коя платформа ще провежда виртуалните учебни часове. При промяна на мястото и часа на провеждане на часовете учителят информира учениците и родителите своевременно.
5. Учителят задължително въвежда отсъстващите ученици и темата за часа в електронния дневник непосредствено  след  часа или не по-късно от края на учебните часове за деня.
6. Учителят спазва графика за провеждане на консултации в електронна среда от разстояние, като редовно напомня и поканва учениците за деня, часа и мястото на провеждане.
7. Подбира подходящи безплатни и други образователни източници на интерактивно електронно съдържание, подпомагащо образователния процес.
8. Използва електронни учебници, работни листове, презентации, аудиофайлове, видео- материали, образователни платформи.
9. Дава ясни и точни инструкции за начина и мястото за изпращане и получаване на обратна връзка от учениците - домашна работа, тестове, проекти и др.
10. Въвежда оценки и отзиви на учениците непосредствено след провеждане на учебния си час или учебните си часове за деня в електронния дневник.
11. В случай на невъзможност учителят да проведе синхронен урок в електронна среда, поради независещи от него причини - технически, проблеми с интернет свързаност и др., същият уведомява за това училищното ръководство, родителите и учениците и веднага, щом това стане възможно, качва информация за пропуснатия урок като съобщение до родителите/учениците от съответния клас в електронния дневник и/или във виртуалната класна стая на класа в платформата Classroom.
12. Асинхронните часове да бъдат в рамките на 10% от броя на часовете по предмета за един месец.
ГЛАВА IV - ЗАДЪЛЖЕНИЯ НА УЧЕНИЦИТЕ
1. Пише и говори на съвременен български език във виртуалната класна стая.
2. Влиза навреме във виртуалната класна стая и само ако е поканен.
3. Влиза във виртуалната класна стая с включена камера и не я изключва до края на учебния час,в противен случай учителят нанася неизвинено отсъствие за конкретния час.
4. При запитване от страна на обучаващия, ученикът отговаря своевременно.
5. Участва в учебните часове в приличен вид и в спокойна домашна среда.
6. Не провежда лични разговори във виртуалната класна стая.
7. Изключва микрофона си, не вдига шум и не пречи на учителя при провеждане на образователния процес.
8. Не изключва микрофоните на други ученици и учителя по време на часа във виртуалната класна стая.
9. Изпраща домашните, поставени от учителя, в срок и според инструкциите на учителя.
10. Спазва продължителността на електронния учебен час –  40 минути за гимназиален етап.
11. Спазва началото на всеки учебен час по седмичното разписание, в случай че няма обявена промяна по обективни причини.
12. В случай на невъзможност ученикът да присъства на синхронен урок в електронна среда, поради независещи от него причини - технически, проблеми с интернет свързаност и др., същият уведомява за това класния ръководител/учител (ако ученикът е от начален етап - това се извършва от родителя), като се информира за пропуснатия материал.
13. Не качва и не показва лични и чужди снимки и клипове извън регламентираните платформи от училището.
14. Не изнася в други чатове записи на проведени часове.



ГЛАВА V - ЗАДЪЛЖЕНИЯ НА РОДИТЕЛИТЕ
1. Осигурява необходимите технически и технологични условия за пълноценно участие на ученика в обучението. При невъзможност на родителя да осигури технически и информационни средства за пълноценно участие на ученика в ОРЕС, родителят уведомява класния ръководител и търси подкрепа от страна на училището.
2. Осигурява спокойна заобикаляща среда на ученика за провеждане на часове от разстояние.
3. Не се включва и не нарушава провеждането на синхронните учебни часове в директен контакт и разговор с учителя по време на часа. При необходимост се свързва с учителя в удобно и за двете страни време.
4. Следи редовно информацията в електронния дневник и се уведомява за участието, успеха и развитието на ученика при обучението от разстояние в електронна среда.
5. Съдейства за спазването на правилата за провеждане на обучението в електронна среда в училището.
6. Осигурява редовното присъствие на ученика и своевременно уведомява класния ръководител за отсъствие на ученика по уважителни причини.
7. В случай на невъзможност ученикът да присъства на синхронен урок в електронна среда, поради независещи от него причини - технически, проблеми с интернет свързаност и др., родителят уведомява за това класния ръководител/учител, като своевременно се информира за пропуснатия материал. По преценка на класният ръководител, отсъствието може да бъде извинено.
8. Подпомага процеса на самоподготовка на ученика и съдейства за изграждане на навици за самостоятелно учене.
9. Не качва и не показва лични и чужди снимки, клипове и записи на уроци, извън регламентираните платформи от училището.

Настоящите правила подлежат на актуализация при промяна на обстоятелствата по създаването им.

